hvorfor tager de mest kendte seo’ere sådan en horribel pris for deres arbejde?
det synes jeg faktisk heller ikke, at de – eller rettere sagt ”vi” – gør. det skal jeg naturligvis sige, fordi jeg selv er en af dem i den tunge ende af skalaen, men jeg mener det faktisk. jeg synes ikke prisen er for høj, men det er naturligvis en subjektiv betragtning, der afhænger af hvordan man ser på det.
som med alt andet du bruger penge på i din virksomhed, vil jeg anbefale, at du ser mest på, om de ressourcer du bruger, kan forventes at give den ønskede profit. kan de ikke det, skal du naturligvis ikke spilde pengene på det. dette gælder, uanset om det handler om seo eller alt muligt andet.
prisen på de mest erfarne seo eksperter er gennem årene blevet presset op af det faktum, at der med den helt rigtige seo strategi kan skabes meget store værdier for mange af de virksomheder og websites, der optimeres.
udbuddet af de mest erfarne folk er ikke så stort og når efterspørgslen stiger kraftigt – som den har gjort og fortsat gør, så vil de naturlige principper for udbud og efterspørgsel naturligvis presse priserne op.
det er ikke alle virksomheder, hvor en effektiv seo er lige meget værd. for dem hvor seo måske ikke er så meget værd, kan det selvfølgelig være svært at imødekomme de honorarer, som de dygtigste seo eksperter forlanger. dette er ikke kun indenfor seo det gælder. det gælder i virkeligheden nok på de fleste områder.
små virksomheder med begrænsede budgetter eller virksomheder med små målgrupper og begrænsede omsætningsmuligheder har jo for eksempel heller ikke råd til at køre tv-reklamer eller helsidesannoncer i de store dagblade, men må nøjes med nogle andre og mindre kostbare markedsføringsmetoder.
heldigvis er der altid alternativer. alternativet til at vælge de mest erfarne og dyreste seo eksperter er enten, at vælge nogle der er knap så kostbare og måske lidt mindre erfarne eller at lære at gøre mere af det praktiske selv eller med egne medarbejdere.
med assistance fra nogle af de gode seo bøger på markedet, et par kurser og måske en ekspert i nogle få timer til en workshop, analyser eller tilsvarende kick-start kan du ofte komme rigtig langt selv.